
ముంబై: యూత్ వన్డే సిరీస్లో ఇంగ్లండ్ అండర్-19తో తొలి మ్యాచ్లో భంగపడిన భారత్ కుర్రాళ్లు రెండో మ్యాచ్లో అదరగొట్టారు. హార్విక్ దేశాయ్ (75), హిమాంశు రాణా (58) రాణించడంతో బుధవారం జరిగిన మ్యాచ్లో భారత్ అండర్-19 జట్టు 129 పరుగుల తేడాతో ఇంగ్లండ్పై గెలుపొంది ఐదు మ్యాచ్ల సిరీస్ను 1-1తో సమం చేసింది. టాస్ ఓడిన భారత తొలుత నిర్ణీత ఓవర్లలో 287/8 పరుగులు చేసింది. దేశాయ్, రాణా అర్ధ శతకాలతో ఆకట్టుకున్నారు. చివర్లో నాగర్కోటి (36 నాటౌట్), శివ (23) వేగంగా ఆడడంతో భారత్ మంచి స్కోరు సాధించింది. ఫిషర్ 4 వికెట్లు పడగొట్టాడు. అనంతరం ఛేదనలో ఇంగ్లండ్ 158 పరుగులకే కుప్పకూలింది. అనుకూల్ రాయ్ (3/34)తో పాటు శివమ్ (2/13), పొరెల్ (2/33) ఇంగ్లండ్ను దెబ్బకొట్టారు. రాలిన్స్ (46) టాప్ స్కోరర్. ఇంగ్లిష్ జట్టులో ఆరుగురు బ్యాట్స్మెన్ సింగిల్ డిజిట్కే పరిమితమయ్యారు. ఇరు జట్ల మధ్య మూడో వన్డే ఈ నెల 3న జరగనుంది.

mumbai: yooth vande siriislo ingland ander-19thoo toli matchlo bhangapadina bharat kurraallu rendo matchlo adaragottaaru. harvic deshay (75), himanshu raanaa (58) raaninchadamtho budhavaaram jarigina matchlo bharat ander-19 jattu 129 parugula tedaatho inglandpy gelupondi aidu machal sireesnu 1-1thoo samam chesindi. tas oodina bhaarata toluta nirneeta ovarlalo 287/8 parugulu chesindi. deshay, raanaa ardha satakaalato aakattukunnaaru. chivarlo nagarkoti (36 natout), shiva (23) vegamgaa aadadamtho bharat manchi skoru saadhinchindi. fisher 4 viketlu padagottadu. anantaram chedanalo ingland 158 parugulake kuppakulindi. anukul raay (3/34)thoo paatu shivam (2/13), porel (2/33) inglandnu debbakottaaru. ralins (46) tap scorer. inglish jattulo aaruguru batsmen singil dijitke parimitamayyaaru. iru jatla madhya moodo vande ee nela 3na jaraganundi.